stanford-oval/wikipedia huggingface dataset:
דאצ'יה סופרנובה

| --- | --- |

Dacia SupeRNova
 מאפיינים כלליים
 יצרן:  דאצ'יה (Tehnometal)
 שנות ייצור:  2000–2003
 הרכבה:  רומניה רומניה
 מודל קודם:  דאצ'יה נובה
 מודל אחריו:  דאצ'יה סולנזה
 מרכב:  Front-engine, front-wheel-drive layout (אנ')
 אורך:  4,030 מ"מ
 רוחב:  1,640 מ"מ
 גובה:  1,390 מ"מ
 משקל:  950 ק"ג
 בסיס גלגלים:  2,475 מ"מ
 מפרט טכני
 מנוע:  4 צילינדרים, 8 שסתומים, 1,390 סמ"ק המפיק 75 כ"ס ב-5,250 סל"ד, יחס דחיסה 9.5:1 (מנוע בנזין)
 הילוכים:  תמסורת ידנית - 5 מהירויות
 מהירות מרבית:  162 קמ"ש
 צריכת דלק:  7.6 ליטר ל-100 ק"מ (בנסיעה עירונית)  5.6 ליטר ל-100 ק"מ (בנסיעה בינעירונית)
 קשר:  רנו
דאצ'יה סופרנובה (ברומנית: Dacia SupeRNova) היא מכונית משפחתית מתוצרת יצרנית הרכב הרומנית דאצ'יה אשר יוצרה בין השנים 2000–2003.
מאפיינים

4-5 נוסעים.
5 דלתות בסגנון "Liftback".
מנוע בנזין קדמי מתוצרת רנו.
מנוע הנעה קדמית.
מנוע קירור מים.
תאוצה בין 0-100 קמ"ש היא 13.0 שניות (מנוע 1,390 סמ"ק).
דגמים

סדאן - 4 נוסעים.
סלון - 5 נוסעים.
תמונות

"דאצ'יה סופרנובה"
"דאצ'יה סופרנובה"
"דאצ'יה סופרנובה"
"דאצ'יה סופרנובה"
"דאצ'יה סופרנובה"
"דאצ'יה סופרנובה"
ראו גם

דאצ'יה
דלתא (רכב)
דאצ'יה לוסטון
דאצ'יה סולנזה
דאצ'יה נובה
הערות שוליים

↑  דגמי "דאצ'יה סופרנובה" - מפרט טכני ומידות carfolio.com/specifications
↑  "דאצ'יה סופרנובה" automobileromanesti.ro/Dacia/Dacia_SuperNova
↑  Liftback - דלת המטען האחורי אופקית יותר מאשר בסגנון "hatchback". בזמן פתיחת הדלת, הדלת מורמת כלפי מעלה
גינתר ואנד

| --- | --- |
אין תמונה חופשית
 לידה:  7 בינואר 1912 אלברפלד, הקיסרות הגרמנית 
 פטירה:  14 בפברואר 2002 (בגיל 90) קנטון פריבור, שווייץ 
 מוקד פעילות:  גרמניה 
 מקום לימודים:  בית הספר הגבוה למוזיקה וריקוד בקלן, האוניברסיטה למוזיקה ותאטרון של מינכן 
 סוגה:  מוזיקה קלאסית 
 שפה מועדפת:  גרמנית 
 פרסים והוקרה:  פרס נורדריין-וסטפאליה (1987)  פרס אקו קלאסיק למנצח השנה (2001)  טבעת הכבוד של העיר וופרטל (11 בדצמבר 1997)  Medaille für Kunst und Wissenschaft (Hamburg) (1991)  פרס מבקרי הספרות בגרמניה (1992)  מדליית הנס פון בילוב  הצלב הגדול של מסדר הכבוד של הרפובליקה הפדרלית של גרמניה 
 
גינתר ואנד (גרמנית: Günter Wand;‏ 7 בינואר 1912, אלברפלד, גרמניה – 14 בפברואר 2002, אולמיץ, ליד ברן, שווייץ) היה מנצח ומלחין.
ביוגרפיה

ואנד נולד באלברפלד ולמד בוופרטאל, אלנשטיין ודטמולד. הוא למד קומפוזיציה אצל פיליפ ירנאך ופסנתר אצל פאול באומגרטנר, אבל בעיקר למד ניצוח כאוטו-דידקט. את הקריירה שלו החל בקלן, שם נשאר כמה עשורים, כמנצח של תזמורת האופרה של קלן.
בין 1947 ל-1974 ניצח על תזמורת גירצניך בקלן. בשנת 1948 החל גם ללמד ניצוח בבית הספר למוזיקה בקלן. מראשית שנות ה-50' הופיע כמנצח אורח במספר תזמורות. הופעתו הראשונה בלונדון הייתה עם התזמורת הסימפונית של לונדון. בשנת 1974 עזב את קלן לנצח על תזמורות מערב גרמניה וצפון גרמניה. בשנת 1982 היה ואנד למנצח אורח ראשי של תזמורת רשות השידור הבריטית.
שמו של ואנד נקשר בעיקר במוזיקה של פרנץ שוברט ואנטון ברוקנר אבל הרפרטואר שלו היה רחב ומגוון. הוא היה פרשן נאמן של מוזיקה בת זמננו משל מלחינים כמו ברנד אלואיס צימרמן, אוליביה מסיאן, פרנק מרטן, ג'רג' ליגטי ואדגר וארז.
ואנד אף הלחין מוזיקה, בעיקר שירים בליווי תזמורתי ומוזיקה לבלט. הוא קיבל את פרס התקליט הגרמני, פרס ביקורת התקליטים הגרמנים, פרס אקו, דיאפזון הזהב ומדליית הנס פון בילו.
דיון (יוון)

| --- | --- |

 מדינה:  יוון יוון
 גובה:  30 מטרים
 אוכלוסייה:  ‏
  ‑ בכפר:  1,120 (2021)
 קואורדינטות:  40°10′19″N 22°28′57″E﻿ / ﻿40.171944444444°N 22.4825°E﻿ / 40.171944444444; 22.4825 
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןדיון(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןדיון  he tabBackground:;tabBorder:#aaa;defaultTab:0;
 
הר אולימפוס, כפי שנראה מדיון
דיון או דיו (ביוונית: Δίον, בלטינית: Dium) הוא כפר שנמצא למרגלות הר אולימפוס. הכפר ידוע בשל ההיסטוריה העשירה שלו והמקדש המוקדוני העתיק לזאוס.
היסטוריה

התיעוד ההיסטורי הראשון לדיון מגיע מתוקידידס שתיאר את התמרונים של המצביא הספרטני ברסידאס במלחמה הפלופונסית. על פי דיודורוס סיקולוס ארכלאוס, מלך מוקדון ביסס את מעמדה של העיר בשלהי המאה ה-5 לפנה"ס. נראה שדיון הפכה לעיר בעלת חשיבות דתית ותרבותית רבה למוקדונים העתיקים. במקום זה הקריבו מלכי מוקדון זבחים מפוארים לאלים לציון ראש השנה המוקדוני שחל בשלהי ספטמבר. באביב נערכו במקום טקסי הטהרות של הצבא המוקדוני ונערכו משתאות. העיר הייתה ידועה בשל המזבח הגדול לזאוס ולמוזות שנבנה בה לזכר אירועים מיתולוגיים שהתרחשו בסביבותיה. האזור שפע צמחייה גבוהה ונמוכה, יובלים שהובילו לנהר שהיה רחב דיו לשיט בסירות. פיליפוס השני ואלכסנדר הגדול המשיכו את המסורת ופיארו את העיר. אלכסנדר אף הגדיל לעשות והורה לליסיפוס, אחד הפסלים המפורסמים ביותר של יוון ליצור פסלים רבים עשויים ברונזה בעיר לזכר ניצחונו בקרב גרניקוס (334 לפנה"ס).
העיר המשיכה לשגשג בתקופה ההלניסטית. קסנדרוס הקיף את העיר בחומות חזקות ובנה בנייני ציבור רבים. העיר ומקדשיה נהרסו בשנת 219 לפנה"ס על ידי הליגה האיטולית במהלך מלחמת בעלות הברית, אך שוקמה במהרה.
העיר נפלה בידי הרומאים בשנת 169 לפנה"ס במהלך המלחמה המוקדונית השלישית ובשנת בשנת 32 לפנה"ס או בשנת 31 לפנה"ס הקים בה אוגוסטוס מושבה רומאית. העיר המשיכה לשגשג תחת הקיסרים הרומאים שהעריצו את אלכסנדר. התערערות השלטון הרומי לא פגעה בשגשוג העיר. במאה ה-4 וה-5 לספירה ישבו בה בישופים נוצרים של האימפריה הרומית המזרחית. סופה של העיר היה ברעידות אדמה והצפות. היא ננטשה על ידי תושביה ולא שוקמה.
דונה וולפולק קרוס

| --- | --- |

דונה וולפולק קרוס, פרנקפורט, 2009
 לידה:  1947 (בת 77 בערך) ניו יורק, ארצות הברית 
 מדינה:  ארצות הברית 
 מקום לימודים:  אוניברסיטת פנסילבניה 
 שפות היצירה:  אנגלית אמריקאית 
 סוגה:  מסה 
 יצירות בולטות:  האפיפיורית יוהנה 
 
דונה ווּלְפוֹלְק קְרוֹס (Donna Woolfolk Cross; נולדה ב־1947) היא מרצה וסופרת אמריקאית, מחברת הרומן "האפיפיורית יוהנה", על אודות אישה קתולית שהייתה לאפיפיורית בשנים 855–858.
ביוגרפיה

קרוס נולדה בניו יורק לדורותי וולפולק, חלוצה בתעשיית ספרי הקומיקס האמריקאים, ולסופר ויליאם וולפולק. קרוס קיבלה תואר ראשון באנגלית מאוניברסיטת פנסילבניה בשנת 1969. לאחר מכן עבדה כעוזרת עורך בחברת ההוצאה לאור "וירג'ין בוקס" בלונדון, ומאוחר יותר שבה לארצות הברית לעבודה בסוכנות הפרסום "יאנג אנד רוביקאם" בניו יורק סיטי.
בשנת 1972 שבה קרוס ללימודיה, וקיבלה תואר שני בספרות וכתיבה מאוניברסיטת קליפורניה בלוס אנג'לס. לאחר שנה שבמהלכה נישאה, היא החלה להורות ספרות אנגלית וכתיבה יוצרת ב"אונונדאגה קומיוניטי קולג'" בניו יורק. מאוחר יותר הייתה קרוס לסופרת במשרה מלאה, ופרסמה ארבעה ספרים לא בדיוניים ורומן אחד בשם "האפיפיורית יוהנה", פרי שבע שנות כתיבה ומחקר היסטורי. בשנת 2006 החלה בכתיבת רומן חדש המתרחש בצרפת של המאה ה-17.
ספריה

ספרה האפיפיורית יוהנה פורסם בארצות הברית בשנת 1996 תחת השם "Pope Joan". בישראל יצא הספר בשנת 1998 על ידי הוצאת נירם. הספר עובד לסרט באותו שם, שיצא לקולנוע בשנת 2009. ISBN 978-0-345-41626-1 (הספר בקטלוג ULI)
Word Abuse: How the Words We Use Use Us (1979) ISBN 978-0-698-10906-3
Daddy's Little Girl: The Unspoken Bargain Between Fathers and Their Daughters (1983) (with William Woolfolk) ISBN 978-0-13-196279-8
Mediaspeak: How Television Makes Up Your Mind (1984) ISBN 978-0-451-62802-2
Speaking of Words: A Language Reader (1986) (with James MacKillop) ISBN 978-0-03-003953-9
דיאנה (מיתולוגיה)

| --- | --- |

העתק רומי מן המאה הראשונה של פסל הלניסטי מן המאה הרביעית לפנה"ס,  שהציג את אלת הציד היוונית ארטמיס; מוצג במוזיאון הלובר, פריז, ומוכר בכינוי "דיאנה מוורסאי" (Diane de Versailles)
 תפקיד:  אלת הציד, הטבע והירח
 תרבות:  דת רומא העתיקה 
 אלים מקבילים:  ארטמיס, הקטה, סלנה
 אב:  יופיטר 
 אם:  לטונה 
 אחים:  אפולו 
 צאצאים:  קופידון 
 
דיאנה על מטבע דנאריוס רומי מן המאה הראשונה לפנה"ס
דיאנה (בלטינית: Diana) הייתה אלת הציד, הירח והטבע בדת הרומית. היא המקבילה במיתולוגיה הרומית של האלה היוונית ארטמיס. דיאנה היא בתם של יופיטר ולטו, ואחותו התאומה של אפולו.
דמותה

דיאנה הייתה אחת משלוש האלות הבתולות, יחד עם מינרווה ועם וסטה, ומופת לצניעות, לכוח ולחן אתלטי. דיאנה הייתה קשורה לחיות בר וליערות, וחורשות אלונים היו מקודשות לה.
מקדשה הרומי המרכזי של דיאנה היה בגבעת האוונטין ברומא, ועיקר הסוגדים לה נמנו עם בני דלת העם. היא הייתה פטרונית העבדים, ואלה הורשו למצוא מקלט במקדשה זה (בדומה למנהג במקדש ארטמיס באפסוס). חגה נחוג ב-13 באוגוסט.
לדיאנה היה מקדש גדול בשטח של כ-45,000 מטרים מרובעים גם ביער על גדת אגם נמי, המרוחק כשלושים קילומטר מרומא בכיוון דרום, באזור הנקרא בעידן המודרני "קסטלי רומני". במקדש התקיימו פולחנים לאלה,  שניתן להגדירם "פראיים".
באמנות הרומית, בפיסול ובציור, עוצבה האלה דיאנה כציידת, לבושה טוניקה קצרה, נושאת קשת ואשפת חצים ומלווה בכלבי ציד או בצבי (המסמל את המעשה באקטיון). האטריבוט המזהה שלה הוא הסהר.
ההערצה לאלה דיאנה לא עברה מן העולם. בימינו סוגדות לה נשים המאמינות בדת המכונה "ויקה דיאנית".
דיאנה הוא שמהּ של וונדר וומן, גיבורת-על של DC קומיקס.
האסטרואיד 78 Diana (אנ') שהתגלה ב-1863 על ידי רוברט לות'ר נקרא על שמה.
ראו גם

אל ירח
ארטמיס
יאנוס
הערות שוליים

↑  The Sacred Grove: The Sanctuary of Diana Nemorensis, My Castelli Romani, ‏2020-10-07 (באנגלית)
↑  (78) Diana In: Dictionary of Minor Planet Names. Springer. 2003. doi:10.1007/978-3-540-29925-7_79. ISBN 978-3-540-29925-7.
| המיתולוגיה הרומית ודת רומא העתיקה |
| --- | --- | --- |
| אלים עיקריים | אפולו • דיאנה • וולקן • ויקטוריה • ונוס • יונו • יופיטר • לארס • מינרווה • מרס •  מרקוריוס • נפטון • סול אינוויקטוס • פורטונה • פלוטו • קווירינוס • קרס |  |
| אלים משניים | אדראנוס • אוורונקי • אוורונקוס • אורקוס • איניואוס • בונה דיאה • בלונה • ברומיוס • האדס • וריטאס • טרה •  יאנוס • לופרקוס • לימנטינוס • סטורנוס • פאונוס • פבריס • פולגורה • פומונה • פורינה • פרוסרפינה • פריאפוס • קאלוס • קופידון • קליטוני • קסטור ופולוקס • רומא |  |
| גיבורים מרכזיים | איניאס • הרקולס • רמוס ורומולוס |  |
| נושאי משרה דתית | אוגור • בתולה וסטלית • הרוספקס • פונטיפקס מקסימוס • פלאמן • רקס נומרנסיס |  |
| --- | --- |
בקרת זהויות :  NLI: 987007334015705171  GND: 118678132  LCCN: no2014110163  NKC: xx0314407  SUDOC: 027500691  VIAF: 122737933   WorldCat (עם VIAF): 122737933 
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
דיטמאר רוזנטל

| --- | --- |

 לידה:  24 בפברואר 1900 לודז', האימפריה הרוסית 
 פטירה:  29 ביולי 1994 (בגיל 94) מוסקבה, רוסיה 
 מדינה:  האימפריה הרוסית, ברית המועצות, רוסיה 
 מקום קבורה:  בית קברות ווסטריאקובסקויה 
 השכלה:  Faculty of Social Sciences of Moscow State University 
 מעסיק:  הפקולטה לעיתונות של אוניברסיטת מוסקבה, הפקולטה הפילולוגית של אוניברסיטת מוסקבה, אוניברסיטת מוסקבה לעיצוב גרפי ודפוס 
 פרסים והוקרה:  מדליה לגבורת העמל במלחמת המולדת הגדולה 1941–1945  מדליה להנצחת 100 שנים להולדתו של לנין  מדליית הניצחון על גרמניה במלחמה הפטריוטית הגדולה 1941–1945  מדליה להנצחת 800 שנים לייסוד מוסקבה 
 
דיטמר אליאשביץ' רוזנטל (ברוסית: Дитмар Эльяшевич Розенталь;‏ 24 בפברואר 1900, לודז' – 29 ביולי 1994, מוסקבה) היה בלשן רוסי ממוצא יהודי, מחברם של עשרות ספרי לימוד בשפה הרוסית, שלא הייתה שפת אימו.
דיטמאר רוזנטל נולד למשפחה יהודית בלודז' שאז הייתה בשליטה של האימפריה הרוסית. תוך זמן קצר המשפחה עברה לברלין ובשנת 1916 התיישבה במוסקבה. בשנת 1918 רוזנטל סיים את לימודיו באוניברסיטת מוסקבה וקיבל תואר באיטלקית.
בשנות ה-20 של המאה ה-20 הוא היה מורה בבית הספר. בשנת 1940 דיטמאר רוזנטל החל ללמד באוניברסיטת מוסקבה ובשנת 1962 התמנה לפרופסור. במהלך שנים רבות הוא היה מנחה של קבוצת השתלמויות לקרייני טלוויזיה ורדיו הסובייטית.
דיטמאר רוזנטל יצר כמה מילונים רוסיים-איטלקיים וגם תרגם את יצירותיהם של סופרים איטלקים לרוסית. כמו כן הוא פרסם מעל ל-100 ספרי לימוד לשפה רוסית.
| --- | --- |
בקרת זהויות :  NLI: 987007308911205171  PLWABN: 9810704966505606  BIBSYS: 90116705  BNE: XX914991  BnF: cb12550178j (data)  CiNii: DA02117993  GND: 103265848  ISNI: 0000 0001 1885 2031  LCCN: n81128494  LNB: 000039500  NKC: ola2002111633  NTA: 069486883  SUDOC: 061493996  VIAF: 46874572   WorldCat (עם VIAF): 46874572
דיאנדרה קיין

| --- | --- |

 לידה:  10 ביוני 1989 (בן 35) פיטסבורג שבפנסילבניה שבארצות הברית 
 עמדה:  רכז \ קלע
 גובה:  1.96
 מספר:  7
 מכללה:  אוניברסיטת מרשל (2010–2013)   אייווה סטייט (2013–2014)
 דראפט:  לא נבחר, 2014
 קבוצות כשחקן
 2014   2014–2015   2015   2016   2016–2017   2017   2017–2019   2020   2020-:  קראסני אוקטיבר   אנטוורפ ג'יינטס   רטיופארם אולם   הפועל אילת   ניז'ני נובגורוד   ריאל בטיס   מכבי תל אביב   מגה לקס   פריסטרי אתונה
 הישגים כשחקן
 חמישיית העונה השלישית בכל ליגת המכללות (2014)   אליפות המדינה (2018)
 
דיאנדרה קיין (באנגלית: DeAndre Kane; נולד ב-10 ביוני 1989) הוא כדורסלן אמריקאי-הונגרי המשחק בקבוצת פריסטרי אתונה היוונית. משחק בעמדות הרכז והקלע
ביוגרפיה

קיין נולד בפיטסבורג שבארצות הברית, שם גדל ושיחק שלוש שנים במכללת מרשל ושנה אחת (2014) מצוינת באייווה סטייט, במדיה נבחר לחמישייה השלישית בכל ליגת המכללות עם ממוצעים של 17.0 נק', 6.8 ריב' ו-5.9 אס' למשחק.
קריירה מקצועית

לאחר שניסה את מזלו בליגת הקיץ של ה-NBA ב-2014 במדי לוס אנג'לס לייקרס, הצטרף לקראסני אוקטיבר הרוסית וכעבור זמן קצר עבר לאנטוורפ ג'יינטס הבלגית בה סיפק ממוצעים של 14.4 נק', 7.4 ריב' ו-5.5 אס' ביורוצ'לנג' לצד 12.1 נק', 5.8 ריב' ו-3.4 אס' בליגה הבלגית.
בקיץ 2015 עבר לגרמניה ושיחק בשורות רטיופארם אולם ותרם 10.4 נק', 5.0 ריב' ו-2.9 אס' ביורוקאפ. בחודש ינואר באותה עונה עבר להפועל אילת וסיפק ממוצעים של 11.5 נק', 5.1 ריב' ו-2.7 אס' ב-19 משחקים בעונה הסדירה, ובפלייאוף שיפר ממוצעיו ל-17.8 נק', 9.3 ריב' ו-2.5 אס' למשחק, כולל 22 נק' ו-13 ריב' בחצי גמר הפיינל פור.
בעונת 2016/2017 כיכב במדי ניז'ני נובגורוד הרוסית עם 16.8 נק', 7.6 ריב' ו-4.3 אס' ביורוקאפ. לקראת סיום העונה עבר לשורות ריאל בטיס (סביליה) מהליגה הספרדית וסיפק ממוצעים של 9 נק', 7.2 ריב' ו-2.2 אס' למשחק.
בקיץ 2017 חתם קיין בשורות מכבי תל אביב לעונה עם אופציה לעונה נוספת.
קריירה בינלאומית

בקיץ 2017 קיבל קיין אזרחות הונגרית ונכלל בסגל הרחב של הנבחרת הלאומית של הונגריה לקראת יורובאסקט 2017.
דיון דאוול

| --- | --- |
אין תמונה חופשית
 לידה:  11 ביוני 1985 (בן 39) ברלין שבגרמניה
 עמדה:  סמול פורוורד
 גובה:  2.01 מטרים
 מכללה:  אוניברסיטת יוסטון
 קבוצות כשחקן
 2008   2008   2009 - 2010   2010 - 2011   2011 - 2012   2012 - 2013:  גולדן סטייט ווריורס   דקסיה מונס-אנו   הפועל גלבוע גליל   הפועל ירושלים   מועדון כדורסל הבקעה   הפועל אילת
 
דיון דאוול (באנגלית: Dion Dowell; נולד ב-11 ביוני 1985 בברלין, גרמניה) הוא כדורסלן אמריקאי המשחק בעמדת הסמול פורוורד בקבוצת הפועל אילת מליגת העל הישראלית. גובהו 2.01 מטרים.
קריירה

דאוול נולד בברלין שבגרמניה ובגיל 7 עבר לארצות הברית. בכיתה ו' החל לשחק כדורסל. שיחק באוניברסיטת טקסס באוסטין ולאחר כשנה עבר לאוניברסיטת יוסטון, בה שיחק שנתיים בהן קלע 10.9 נקודות, הוריד 6.7 ריבאונדים וחסם 1.5 פעמים בממוצע למשחק.
בקיץ 2008 הוחתם דאוול על ידי קבוצת ה-NBA, גולדן סטייט ווריורס, למחנה קדם העונה אך שוחרר טרם פתיחת העונה עקב ריבוי השחקנים. לאחר מכן עבר לאירופה וחתם בדקסיה מונס-אנו הבלגית, אך שוחרר מהקבוצה לאחר שישה משחקים בהם קלע 9.2 נקודות (64% מטווח 3 הנק') והוריד 2.7 ריבאונדים בממוצע למשחק.
בינואר 2009 חתם דאוול בהפועל גלבוע גליל מליגת העל הישראלית, עימה הגיע לפיינל פור של הליגה, ובעונתו השנייה זכה באליפות המדינה.
באוגוסט 2010 הצטרף דאוול למאמנו בגליל עודד קטש ולחברו לקבוצה בריאן רנדל וחתם בקבוצת הפועל ירושלים לתקופה של שתי עונות, אך כבר לאחר עונה אחת שוחרר מהקבוצה.
ביוני 2011 חתם במועדון כדורסל הבקעה, שעלתה אז לליגת העל הישראלית.
הערות שוליים

1 2 3  דיון דאוול|פרופיל, באתר ספסל
↑  אור שקדי‏, דיון דאוול חתם בגלבוע/גליל, באתר וואלה, 2 בינואר 2009
דושקו איבאנוביץ'

| --- | --- |

 לידה:  1 בספטמבר 1957 (בן 67) ביילו פולה, הרפובליקה הפדרלית הסוציאליסטית של יוגוסלביה 
 עמדה:  רכז 
 גובה:  1.96 מטרים
 קבוצות כשחקן
 1980–1987 1987–1990 1990–1992 1992 1992–1993 1993–1994 1995–1996:  בודוצ'נוסט פודגוריצה ק.ק ספליט ז'ירונה לימוז' ז'ירונה פריבור אולימפיק פריבור אולימפיק
 קבוצות כמאמן
 1993–1994 1994–1995 1995–1996 1996–1999 1997–2000 1999–2000 2000–2005 2005–2008 2008–2012 2014–2015 2016–2017 2018–2019 2019–2021 2022–2023 2023–:  פריבור אולימפיק (ע') ז'ירונה פריבור אולימפיק (ע') פריבור אולימפיק שווייץ לימוז' קאחה לבורל ויטוריה ברצלונה קאחה לבורל ויטוריה פנאתינאיקוס חימקי מוסקבה בשיקטש סאסקי בסקוניה הכוכב האדום בלגרד סאסקי בסקוניה
 
דושקו איבאנוביץ' (בסרבית: Душко Ивановић; נולד ב-1 בספטמבר 1957) הוא כדורסלן עבר ומאמן כדורסל מונטנגרי.
קריירה כשחקן

התחיל את הקריירה בקבוצה המקומית בעיר הולדתו, ביילו פולייה. שיחק בבודוצ'נוסט, יוגופלסטיקה ספליט, ז'ירונה, לימוז' ופריבור אולימפיק משווייץ. בתקופתו ביוגופלסטיקה זכה פעמיים ברצף באליפות אירופה לקבוצות בשנים 1989 ו-1990.
קריירה כמאמן

את הקריירה כמאמן התחיל בפרייבור, בעונת 1993–1994 שהוא משמש הן כעוזר מאמן והן כשחקן. בעונת 1994–1995 שימש כעוזר מאמן בז'ירונה ועונה לאחר מכן (1995–1996) חזר לתפקידו כשחקן וכמאמן בפרייבור. ב-1996 מונה להיות מאמן ראשי בקבוצה. ב-1997 מונה למאמנה של נבחרת שווייץ (לקדנציה שנמשכה עד שנת 2000). ב-1999 מונה למאמנה של לימוז' עימה זכה בגביע קוראץ' (2000).
בשנת 2000 החל לשמש כמאמן בקבוצת קאחה לבורל ויטוריה (שנקראה אז טאו ויטוריה) ובתקופתו שם הצליח להצעידה אל קדמת הבמה של הכדורסל הספרדי והאירופי כשהוביל אותה פעמיים אל גמר היורוליג (2001 ו-2005) וזכה עימה באליפות ספרד. עקב ההצלחה, בקיץ 2005 הצטרף כמאמן לקבוצת הפאר הספרדית ברצלונה ובעונתו הראשונה הצעיד את הקבוצה לפיינל פור של היורוליג. במהלך עונתו השנייה במועדון פוטר איבאנוביץ' מתפקידו לאחר סדרה של הפסדים. בקיץ 2008, חזר לקדנציה שנייה בשורותיה של הקבוצה הבסקית ובהמשך הצעידה לזכייה בגביע הספרדי (2009) ובאליפות (2010) מפתיעה, לאחר ניצחון מוחץ 3:0 בסדרת הגמר על ברצלונה שהייתה אלופת אירופה באותה העונה ונחשבה לפייבוריטית ברורה טרם הסדרה. ב-18 בנובמבר 2012, לאחר סדרת כישלונות ביורוליג ובליגה פוטר איבאנוביץ' מתפקידו וסיים 10 שנות אימון, לסירוגין, בקבוצה הבסקית.
ב-10 ביוני 2014 חתם איבאנוביץ' לשנתיים בפנאתינאיקוס היוונית.
ב-15 במרץ 2016 חתם לשנה וחצי בחימקי מוסקבה.
ב-20 באוגוסט 2018 מונה למאמן בשיקטש הטורקית.
ב-2023 מונה בפעם הרביעית למאמן סאסקי בסקוניה.
איבאנוביץ' נחשב למאמן קשוח, בעל שיטות אימון קשות ומתישות פיזית. ליאור אליהו, ששיחק תחת איבאנוביץ' בקאחה לבורל, סיפר לתקשורת הישראלית על משטר אימונים קשוח ותובעני, הדורש מהשחקנים הגבוהים כושר פיזי דומה לזה של הגארדים בקבוצה.
הישגים > כשחקן

יוגופלסטיקה ספליט (1989–1990):
אליפות אירופה לקבוצות (1989, 1990)
אליפות יוגוסלביה (1989, 1990)
גביע יוגוסלביה (1990)
הישגים > כמאמן

פרייבורג אולימפיק (1995–1999):
אליפות שווייץ (1997,1998,1999
גביע שווייץ (1998)
לימוז' (1999–2000):
גביע קוראץ' (2000)
אליפות צרפת (2000)
גביע צרפת (2000)
ברצלונה (2005–2008):
גביע ספרד (2007)
קאחה לבורל ויטוריה (2000–2005, 2008–2022):
אליפות ספרד (2002, 2010)
גביע ספרד (2002, 2004, 2009)
פנאתינאיקוס
הגביע היווני (2015)
הערות שוליים

↑  רגע לפני מלאגה, איבנוביץ' פוטר מברצלונה, באתר וואלה, 14 בפברואר 2008
↑  בפעם הרביעית: איבנוביץ' יאמן את באסקוניה, באתר ערוץ הספורט, 30 באוקטובר 2023
דומוקוס

| --- | --- |

 מדינה:  יוון יוון
 אוכלוסייה:  ‏
  ‑ בעיירה:  1,814 (2021)
 קואורדינטות:  39°07′38″N 22°18′11″E﻿ / ﻿39.1272°N 22.3031°E﻿ / 39.1272; 22.3031 
 http://www.domokos.gr/
 he
 
דומוקוס (ביוונית: Δομοκός), או תאומאקוס או תאומאס (Θαυμακός, Θαυμάκη), היא עיירה ועירייה בפתיוטיס, יוון. העיירה היא מקום מושבם של עיריית דומוקוס ושל מחוז דומוקוס לשעבר. העיירה בנויה על מדרון הררי המשקיף על מישור תסליה, 38 ק"מ מהעיר לאמיה.
היסטוריה

אזור דומוקוס הפך לחלק מיוון בשנת 1881 כאשר האימפריה העות'מאנית מסרה את תסליה וכמה אזורים סמוכים ליוון. עד 1899 זה היה חלק ממחוז לריסה.
היסטוריה > קרב דומוקוס

בשנת 1897, במהלך מלחמת יוון-טורקיה, כ-2,000 מתנדבים איטלקים בפיקוד בנו של ג'וזפה גריבלדי, ריצ'וטי גריבלדי, עזרו ליוונים בקרב דומוקוס. ביניהם היה גם חבר הפרלמנט האיטלקי, אנטוניו פראטי, שמת בקרב. הצבא הטורקי ניצח את צבא יוון.
תחבורה

תחנת הרכבת דומוקוס בקו הראשי פיראוס–פלאטי, הממוקמת 5 ק"מ מהעיר ומשרתת את האזור שמסביב לעיירה.
עירייה

העירייה דומוקוס הוקמה במהלך רפורמות השלטון המקומי בשנת 2011 על ידי מיזוגן של שלוש העיריות לשעבר הבאות, שהפכו ליחידות עירוניות:
דומוקוס
תסליוטידה
שיניאדה
שטח העירייה: 707.953 קמ"ר, שטח היחידה העירונית 346.129 קמ"ר.
מחוז

מחוז דומוקוס היה אחד הפרובינציות של פתיוטיס. באותו שטח כמו העירייה הנוכחית. בוטל בשנת 2006.
הערות שוליים

↑  Lewis and Short
↑  "Population & housing census 2001 (incl. area and average elevation)" (PDF) (ביוונית). National Statistical Service of Greece. אורכב מ-המקור (PDF) ב-2015-09-21.
| --- | --- |
בקרת זהויות :  NLI: 987007489301705171  LCCN: no2003053967  VIAF: 137549999   WorldCat (עם VIAF): 137549999 
ערך זה הוא קצרמרבנושא יישובים ביוון. אתם מוזמנים לתרום לוויקיפדיה ו.
דגימה (רפואה)

ציוד ללקיחת דגימות רפואיות
ברפואה, נטילת דגימה היא תנאי הכרחי עבור בדיקות רפואיות רבות, דגימה של חומר כלשהו (דם, הפרשות, תאים ועוד) מסייעת לתהליך האבחון והערכת המטופל ולהתווית הטיפול במחלתו.
טכניקת דגימה

פרק זה לוקה בחסר. אנא תרמו לוויקיפדיה ו.
ישנן טכניקות שונות לסוגי הדגימות השונות בהתאם לצורך הנדרש.
סוגי דגימות

ניתן לסווג סוגים שונים של חומר שנדגם לפי מסיסות לעומת נזילות, כגון:
רקמה מוצקה, כמו ביופסיה של מח העצם
רקמה רכה, כמו ביופסיה של שרירים
נוזלי גוף
סוגי דגימות > דגימה של נוזלי גוף

דגימת נוזלי גוף כוללת:
דגימת דם לבדיקת דם ובכלל זה:
דגימת דם עורקי, נטילת דגימה מעורק לשם בדיקת רמות הגזים (חמצן ופד"ח).
דגימת דם נימי, מבוצעת בדרך כלל בעזרת ניקוב קצה האצבע (או העקב אצל תינוקות קטנים) ואספת הדם למבחנה או צינורית דקה, בדיקה זו נפוצה אצל חולי סוכרת למעקב אחרי רמת הגלוקוז.
דגימת דם ורידי, רוב בדיקות הדם נעשות באמצעות דגימת דם ורידי, הדגימה נאספת במבחנה עם כמות של חומר ביולוגי.
דגימת נוזל המוח והשדרה, בדרך כלל באמצעות ניקור מותני.
דגימה של נוזל האדר, בדרך כלל באמצעות thoracentesis (אנ').
דגימה של נוזל מי שפיר, בדרך כלל מתקבלת על ידי דיקור מי שפיר.
דגימה של נוזל הצפק.
סוגי דגימה לפי איתור רכיבים

ניתן לנתח את החומר שנדגם באמצעות רכיבים שונים, למשל:
אלקטרוליטים
חלבונים
תאים (לדוגמה תאי דם לבנים בדגימת דם)
חומרים מיקרוביולוגיים, לדוגמה פטריות או חיידקים
דגימה מיקרוביולוגית

דגימה מיקרוביולוגית כוללת:
דגימות דם
דגימה לתרבית גרון (משטח גרון), מבוצע באמצעות העברת מטוש על פני הגרון
דגימת ליחה מהריאות לתרבית ליחה, מבוצע באמצעות טכניקת שיעול מיוחדת או באמצעות מברשת דגימה מיוחדת בעלת כיסוי מיוחד למניעת זיהום הגרון
ראו גם

מעבדה רפואית
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דב שמוטקין

| --- | --- |
אין תמונה חופשית
 לידה:  1949 (בן 75 בערך) ראשון לציון, ישראל ישראל
 עיסוק:  פסיכולוג, גרונטולוג
 מקום לימודים:  אוניברסיטת תל אביב
 מוסדות:  אוניברסיטת תל אביב 
 
דב שמוטקין (נולד ב-1949) הוא גרונטולוג ופסיכולוג ישראלי. פרופסור אמריטוס בבית הספר למדעי הפסיכולוגיה ולשעבר ראש מכון הרצג לחקר ההזדקנות והזיקנה באוניברסיטת תל אביב.
ביוגרפיה

שמוטקין קיבל את תואר הדוקטור שלו מאוניברסיטת תל אביב. הוא פסיכולוג קליני בכיר ולשעבר ראש המגמה הקלינית בבית הספר למדעי הפסיכולוגיה. בין השנים 1988–1989 היה חוקר אורח במכון לגרונטולוגיה באוניברסיטת מישיגן, אן ארבור, ובין השנים 1996–1997 היה עמית כבוד במכון לחקר ההזדקנות באוניברסיטת וויסקונסין, מדיסון, ארצות הברית. הוא שימש חוקר בכיר ועמית בקבוצות מחקר של סקרים ארציים בולטים על הזדקנות האוכלוסייה בישראל, ובראשם מחקר CALAS(Cross-Sectional and Longitudinal Aging Study) ומחקר SHARE-Israel (Survey of Health, Ageing and Retirement in Europe). הוא גם ניהל את פרויקט המאגרים המשולבים, אשר מיזגו מסדי נתונים של CALAS, SHARE-Israel ומחקרים אחרים של הזדקנות האוכלוסייה. שמוטקין נבחר כ-Fellow באגודה הגרונטולוגית של אמריקה.
מחקר

בעבודתו המדעית גיבש שמוטקין גישה דיאלקטית לאושר וסבל, תוך הדגשת מסלולי התפתחות לאורך הבגרות והזיקנה. ההתעניינות העיקרית שלו היא במחקר של מנגנונים פסיכולוגיים, שבהם אנשים יכולים לשמור על תחושת רווחה וחוסן נפשי בפני מצוקות חיים כמו טראומה, הידרדרות תפקודית ואובדן. במודל התאורטי שלו, שכותרתו "חיפוש האושר בעולם עוין", שמוטקין – יחד עם שותפים אשר תרמו תרומות חיוניות (בעיקר דוקטורנטים שלו לשעבר) – פיתחו מבט דינמי על החיבור שבין מרכיבים של חוסן ופגיעוּת. העבודה הקונספטואלית והאמפירית של שמוטקין בתחומי הגרונטולוגיה מבקשת להסביר איך בריאות, תפקוד הסתגלותי והגשמה עצמית עשויים לעמוד מול חולשה, נכות והתפוררות בחיים המאוחרים יותר. הרעיון המאחד את העבודות המדעיות הללו הוא השאיפה ההומניסטית של שמוטקין להשקפות מובחנות ומשופרות יותר על ממשקים שבין רווחה ומצוקה בחיי אדם.
תרומתו המדעית של שמוטקין מוכרת בקרב מדענים בעולם. הוא נכלל בתוך מאה מומחים בינלאומיים בחקר האושר בספר שהופץ באנגלית ובשפות אחרות לשורת אנשי דעה ומקבלי החלטות מובילים בעולם. הוא נכלל ב-2% העליונים של מדענים בעלי השפעה בתחום הגרונטולוגיה לפי דירוג מדענים עולמי של חברת Elsevier ואוניברסיטת סטנפורד (2023). לפי דירוג אחר של מדענים בעולם (ScholarGPS, 2022), הוא נכלל ב-0.5% העליונים של חוקרים בתחומי הרווחה הסובייקטיבית (subjective well-being), שביעות רצון בחיים, ורווחה. הוא גם כלול ברשימת 2000 מנהיגים במדע, מדיניות, עסקים ומחשבה בתחום של אורך חיים (Longevity International, 2020).